Podcast van die week | Christa Tippett en Jonathan Rowson | Stellenbosch Gemeente
Podcast van die week: On Being – Gesprek tussen Krista Tippet en Jonathan Rowson
Jonathan Rowson is 'n toegepaste filosoof met 'n ruim perspektief op spiritualiteit. Hy sien die konneksie tussen ons innerlike en uiterlike wêrelde, en daag ons uit om hierdie konneksie met groter erns te oorweeg. Hy is oortuig dat die tussenspel tussen ons innerlike en uiterlike wêreld – ongeag die stroom van spiritualiteit waarbinne ons beweeg – ons samelewing beïnvloed, en dan ook wesenlik is vir die groter transformasie wat die wêreld nodig het. "Systems, souls & society" het mekaar nodig. Tydens hierdie gesprek beskou hy die kwessies van klimaatsverandering, die ekonomie, demokrasie en selfs ouerskap deur hierdie geestelike lens, en ontgin nuwe perspektiewe.
Rowson is ook 'n "chess grandmaster", en maak sinvolle opmerkings oor hoop en die uitdaging om 'n volgende tree te gee vanuit die analogie van skaak.